ועדת העבודה והרווחה, כנסת 24, פרוטוקול מספר 61, 2022-01-10 11:10

אפרת רייטן: אני מתכבדת לפתוח את הישיבה של ועדת העבודה והרווחה.

אפרת רייטן: היום ה-10 בינואר 2022.

אפרת רייטן: ח' בשבט, תשפ"ב.

אפרת רייטן: השעה 11:10.

אפרת רייטן: אנחנו דנים בהצעת צו עובדים זרים (נגיף הקורונה החדש - הוראת שעה - תיקון מס' 21) (הארכת תוקף הוראת השעה), תשפ"ב-2022.

אפרת רייטן: אנחנו רוצים בעצם לדון בבקשה נוספת, זה כבר נדמה לי השלישית או הרביעית, נכון?

אפרת רייטן: היועצת המשפטית.

ענת כהן שמואל: שלישית.

אפרת רייטן: שלישית כבר.

אפרת רייטן: ומי נמצא כאן מטעם המשרד כדי להציג את החוק?

אפרת רייטן: בזום או בפיזיות?

אפרת רייטן: גאולה?

אפרת רייטן: תציגי את עצמך בבקשה.

אפרת רייטן: גאולה צמח.

גאולה צמח: עורכת הדין גאולה צמח, מזרוע עבודה במשרד הכלכלה.

גאולה צמח: אנחנו בעצם הגשנו את צו עובדים זרים כדי להאריך את הוראת השעה שמכילה את חובת העמדת מגורים וביטוח רפואי לעובדים פלסטיניים, למקרה שיהיה סגר והם יידרשו ללון בישראל.

גאולה צמח: הוראת השעה פקעה ב-7 בינואר, ביום שישי האחרון.

גאולה צמח: ואנחנו מבקשים להאריך אותה החל מיום פרסום הצו.

גאולה צמח: וזאת לאחר ייעוץ עם היועצת המשפטית של הוועדה.

אפרת רייטן: אוקיי.

אפרת רייטן: עכשיו, בפעם הקודמת שאנחנו כבר דיברנו בדיונים הקודמים, אנחנו שאלנו למה הצו הזה לא עובר בהוראת קבע, אלא כל פעם בהוראת שעה.

אפרת רייטן: כרגע אנחנו מבינים גם שהנתונים מבחינת הסגרים, הרי זה חל על סגרים, נכון?

גאולה צמח: כן, זה חל על סגר.

גאולה צמח: נכון.

גאולה צמח: הפעם הראשונה שהיה סגר זה בעצם כשנכנסה הוראת השעה לתוקף באוגוסט 2020.

גאולה צמח: מאז לא היה סגר, אבל אנחנו לפני שהגשנו את הצו לוועדה להאריך אותו, ביקשנו את עמדת משרד הבריאות שהם בעצם אחראים על כל נושא התחלואה.

גאולה צמח: והם העבירו לנו מכתב שיש צורך להאריך את הוראת השעה.

גאולה צמח: וזאת למעשה הסיבה.

אפרת רייטן: אז שוב, אז אני רק אחדד אולי את השאלה.

אפרת רייטן: מה הטעם בלהשאיר הוראות קבע ולא להפוך את זה להוראת שעה?

אפרת רייטן: ומה כרגע הסיכויים שהולך להיות מוטל סגר?

אפרת רייטן: אצלנו, ברשות הפלסטינאית, עד כמה שאתם יודעים?

גאולה צמח: אז לגבי הוראת הקבע, גורמי המקצוע במשרד בוחנים את הוראת הקבע.

גאולה צמח: אבל זה דורש הליך ריא שהוא הליך ארוך.

אפרת רייטן: אני לא מצליחה להבין.

גאולה צמח: כדי לבחון החלה של החובות הללו על עובדים פלסטינים, ללא קשר לקורונה ובשגרה זה דבר שעכשיו נבחן במשרד שלנו על ידי גורמי המקצוע ודורש הליך ריא.

אפרת רייטן: איזה תהליך?

אפרת רייטן: ריא?

נעה בן שבת: של הארכת רגולציה.

גאולה צמח: וזה הליך שהוא ארוך ודורש בחינה של נתונים מול גורמי ממשלה שונים.

אפרת רייטן: אבל נכון להיום, מהנתונים שנאספו עד היום, כי הוראת השעה, ההוראה הזו מתי נכנסה לתוקף בפעם הראשונה?

אפרת רייטן: לפני יותר משנה כבר.

אפרת רייטן: שנתיים עוד מעט, לא?

אפרת רייטן: מאז הסגר הראשון למעשה.

גאולה צמח: כן.

אפרת רייטן: אז לא נאספו כבר מספיק נתונים בשביל להתקדם עם הליך החקיקה ולהפוך את זה להוראת קבע?

אפרת רייטן: אין תשובה.

גאולה צמח: זה גורמי המקצוע יוכלו לתת תשובה.

אפרת רייטן: אין תשובה.

אפרת רייטן: לא, באמת, כי כל פעם מגיעים אלינו עם הוראת שעה.

אפרת רייטן: עכשיו, אם יש בזה איזה שהוא רציונל שכדאי שהציבור ידע, אז בואו תשתפו אותנו ברציונל למה זה לא הופך להיות הוראת קבע?

גאולה צמח: כדי לעשות את הליך הריא אנחנו צריכים לקבל מידע מגורמים שונים שאחראים בין היתר על כניסות ויציאות של העובדים.

גאולה צמח: ולעשות סקר בין לאומי לראות מה הזכויות והחובות של עובדים.

גאולה צמח: ואנחנו תלויים בגורמים נוספים.

אפרת רייטן: אוקיי.

אפרת רייטן: אבל אין לך בעצם תשובה יותר מרחיבה את הדעת לגבי השאלה הזו.

אפרת רייטן: וגם לגבי הסיכוי לסגר?

גאולה צמח: לגבי סיכוי לסגר, זה משהו שלא תלוי במשרד הכלכלה וצריך אולי להפנות את השאלה למשרד הבריאות או משרד הביטחון.

אפרת רייטן: טוב.

אפרת רייטן: רק באמת נחדד שמוענקות באמצעות הצו הזה זכויות ללינה הולמת ולביטוח בריאות.

גאולה צמח: ביטוח רפואי.

אפרת רייטן: ביטוח רפואי.

אפרת רייטן: ומבחינת היעדים או הצוות שיושב ומנסה לגבש כרגע איזה שהן תובנות, אתם יודעים מתי, אתם קבעתם לעצמכם מתי אמורות להגיע התובנות?

גאולה צמח: אז כדי להרחיב בנושא העבודה המקצועית נמצאת איתנו עורכת הדין שירי לב-רן, שהיא זו שמקדמת את הנושא.

גאולה צמח: והיא תוכל לפרט.

אפרת רייטן: בזום.

אפרת רייטן: אז בואו נעבור אליה.

אפרת רייטן: שירי לב-רן, ממונה על זכויות עובדים זרים.

אפרת רייטן: כן?

נעה בן שבת: אולי היא גם תוכל להתייחס לשאלה שהעלית קודם, לגבי מספר העובדים הזרים שהיום ההוראה הזאת בכלל חלה עליהם.

אפרת רייטן: אם בכלל יש מישהו שזה חל עליו.

אפרת רייטן: בבקשה.

אפרת רייטן: שירי?

שירי לב-רן: כן, בוקר טוב.

שירי לב-רן: תודה רבה.

שירי לב-רן: אז בהמשך למה שאמרה גאולה מקודם, למעשה כפי שאנחנו יודעים, המצב המשפטי הוא שחובת המגורים והביטוח הרפואי אינם חלים לגבי עובדים פלסטינים, בעיקרון.

שירי לב-רן: כשבעצם היה צורך לעשות סגר בשל הקורונה, אז אנחנו הבנו שאנחנו צריכים לעשות אי אילו שינויים.

שירי לב-רן: תוך כדי שאנחנו בעצם טיפלנו בסוגיה המאוד מאוד זמנית, אנחנו מקווים, של הקורונה, אנחנו הבנו שלמעשה יש עשרות אלפי עובדים פלסטינים, שללא קשר לסוגיית הקורונה יש להם היתרי לינה.

שירי לב-רן: משהו שעלה תוך כדי.

שירי לב-רן: עכשיו, זה בעצם מה שהוביל אותנו להבנה שללא קשר לסוגיית הקורונה אנחנו מבקשים לבחון את האפשרות להחיל את חובת המגורים והביטוח הרפואי גם בשגרה.

שירי לב-רן: על אותם עובדים שהם בעצם נשארים ללינה.

אפרת רייטן: כלומר לעשות הסדרה של זכויות סוציאליות לעובדים.

שירי לב-רן: זה לא זכויות סוציאליות.

אפרת רייטן: יש בהם גם, כי למשל להרחיב את זה לחובת לינה וביטוח בריאות, כמו שדיברנו עליו, אז בעצם הרחבה והסדרה של הזכויות של העובדים כאשר הם נמצאים פה בארץ ורוצים להפוך את זה, כמו שגם דיברה כרגע עורכת הדין, לאיזה שהיא הסדרת קבע.

שירי לב-רן: אז אולי אני אחדד עוד טיפ טיפה.

שירי לב-רן: בעצם חוק עובדים זרים מחייב את המעסיקים להחיל, לתת מגורים בהתאם למה שכתוב כמובן בתקנות.

שירי לב-רן: מגורים הולמים וביטוח רפואי.

שירי לב-רן: אלה חובות שחלות על כל מעסיק של עובד זר.

שירי לב-רן: הפלסטינים הוחרגו מהחובות האלה, מתוך ההבנה שלמעשה לא מדובר בעובדים זרים במובן הזה שהם מגיעים ממדינות מוצא רחוקות ונשארים ללון במדינת ישראל, אלא הם עובדים מה שנקרא יומיים.

שירי לב-רן: כלומר, הם מידי יום שבים לביתם.

שירי לב-רן: מה שעלה תוך כדי הוראת השעה היא שכן ישנם לא מעט מקרים, כמו שאמרתי, עשרות אלפי מקרים, שבהם גם עובדים פלסטינים הם לא יומיים.

שירי לב-רן: הם נשארים לתקופות במדינת ישראל, בהיתר כמובן.

שירי לב-רן: ואז אנחנו אומרים שלמעשה, וזה מה שאנחנו מבקשים לבדוק, למעשה אותו רציונל שחל לגבי עובדים זרים, לגבי חובת מתן מגורים וביטוח רפואי אמור להבנתנו, זה מה שאנחנו בודקים בתהליך הריא, לחול גם לגבי עובדים שנשארים ללון.

שירי לב-רן: למעשה אין היגיון בהחרגה שלהם.

נעה בן שבת: ולגבי הלו"ז, שאלת קודם גברתי יושבת הראש, מה הלו"ז, מתי זה צפוי להסתיים?

אפרת רייטן: שוב, כי אנחנו מדברים כבר על מצב שנמשך הרבה מאוד זמן.

אפרת רייטן: כבר אפשר לומר גדר של שנים, כבר לא חודשים.

שירי לב-רן: כן.

שירי לב-רן: אבל הדברים האלה הובאו לידיעתנו לא לפני הרבה זמן.

שירי לב-רן: התהליך של הריא הוא תהליך לצערי לא ממש קצר.

שירי לב-רן: זה לא איזה "זבנג וגמרנו".

שירי לב-רן: אנחנו כבר ביקשנו נתונים מהמנהל האזרחי כדי להבין קצת יותר לגבי היקף התופעה.

שירי לב-רן: אנחנו צריכים נתונים נוספים מגורמים ממשלתיים נוספים.

שירי לב-רן: צריך לעשות גם סקירה בין לאומית שהתחלנו לעשות אותה.

שירי לב-רן: זאת אומרת, אנחנו עושים את הדברים האלה.

שירי לב-רן: זה פשוט לא משהו שאני יכולה לומר כרגע, להתחייב על איזה שהוא מועד.

שירי לב-רן: אבל זה בהחלט נמצא על השולחן שלנו.

אפרת רייטן: טוב, אפשר כן להתחייב שבמועד הבא שהוראת השעה תפוג אתם כבר תגיעו לכאן עם תוצאות?

שירי לב-רן: אנחנו נגיע הם הרבה יותר נתונים.

אפרת רייטן: אז בואו ננסה.

אפרת רייטן: הוועדה מבקשת שלפעם הבאה, עכשיו הבקשה שלכם להאריך את התוקף היא בשלושה חודשים.

אפרת רייטן: שלושה חודשים נדמה לי זה מספיק זמן נוכח השנתיים שעברו, בשביל לקבל כבר איזה שהיא תמונת מצב ברורה של לאן צריך ללכת ולאן צריך להתגבש.

אפרת רייטן: בואו בבקשה תזדרזו בעבודה.

אפרת רייטן: בכל מקרה, הוועדה תצפה לשמוע כבר תשובה יותר ברורה בעניין הזה.

אפרת רייטן: היום יש לכם נתונים לגבי כמה פלסטינים נמצאים במדינה שחלה עליהם הוראת השעה הזאת?

גאולה צמח: אני אבהיר.

גאולה צמח: הוראת השעה כרגע לא חלה.

אפרת רייטן: כי אין סגר.

גאולה צמח: כי אין סגר.

אפרת רייטן: אז לכן אני אומרת.

אפרת רייטן: גם אפילו אתם לא צריכים לקבל נתונים חדשים וכו', זה פשוט אתם צריכים לקחת, לאסוף את מה שיש ולעבוד.

אפרת רייטן: יש לנו משרד נוסף שמבקש, משרד המשפטים.

אפרת רייטן: נכון?

אפרת רייטן: נמצא בזום גם.

אפרת רייטן: בבקשה.

אפרת רייטן: לא? הם לא נמצאים בזום.

אפרת רייטן: אוקיי.

אפרת רייטן: אז מבחינתי, חברי הכנסת.

אפרת רייטן: בבקשה, חבר הכנסת אבוטבול.

משה אבוטבול: כן.

משה אבוטבול: חשוב מאוד להדגיש שרציתי לשמוע קצת יותר פרטים עם חופן מהם מעכבים או מאפשרים להם יותר שהייה, וזה גם כן יגרום בנושא הזה של לינה.

משה אבוטבול: מי מטפל בכל הנושא הזה של היצמדותם לכל החוקים, לכל הדברים שנקשרים לנושא של הקורונה?

משה אבוטבול: האם זה חובתם של המעסיקים?

משה אבוטבול: חובה שלנו?

משה אבוטבול: יש אכיפה בנושא הזה?

משה אבוטבול: יש בדיקות בנושא?

משה אבוטבול: בכל אופן, לא דומה מי שחוזר לביתו מחוץ לגבולות המדינה לבין אחד שנמצא פה ונמצא יותר.

משה אבוטבול: מי מפקח על הנושא הזה?

משה אבוטבול: חשוב לי לדעת תשובות יותר ברורות בתחום הזה.

אפרת רייטן: יש למישהו?

אפרת רייטן: כן, בבקשה עורכת הדין.

גאולה צמח: אני מניחה שזה אחריות פיקוח רגילה כמו של כל הישראלים.

אפרת רייטן: אבל יש עליהם אחראים בארץ.

אפרת רייטן: הם לא נמצאים כאן, הם נמצאים כאן תחת היזם, תחת הקבלן, תחת מנהל עבודה.

נעה בן שבת: אני גם אזכיר שבהוראה נכללה מלכתחילה התייחסות לקפסולה מסוימת של אנשים.

נעה בן שבת: נדמה לי תשעה אנשים, כדי לעגן באמת, למנוע מצב של התערבבות.

נעה בן שבת: השאלה אם היום יש איזה הוראות שמחילים עליהם, איזה נוהל שחל?

גאולה צמח: אנחנו לא יודעים על הוראות מיוחדות שחלות עליהם שלא חלות על תושבי ישראל.

אפרת רייטן: מי אחראי עליהם מבחינת המשרדים?

אפרת רייטן: משרד הכלכלה?

אפרת רייטן: את לא יודעת?

גאולה צמח: אחרי שהם נכנסים הם מקבלים את האישורים ונכנסים.

גאולה צמח: מי שמכניס אותם זה המנהל האזרחי.

גאולה צמח: כשהם נכנסים, מי שבודק אם יש להם תו ירוק או לא זה המנהל האזרחי.

אפרת רייטן: אז נמצאים פה המנהל האזרחי?

אפרת רייטן: כי צריך מישהו שיענה על השאלות.

אפרת רייטן: נראה לי שלא כל כך יודעים לענות פה הנציגים שנשלחו אלינו.

משה אבוטבול: המשרד האזרחי לא אחראי עליהם פה.

אפרת רייטן: רק לכניסה.

גאולה צמח: נכון, מי שנותן להם את האישורים לכניסה.

אפרת רייטן: אז עוד פעם אני שואלת.

אפרת רייטן: מי אחראי?

אפרת רייטן: משרד הכלכלה, עבודה, חקלאות?

גאולה צמח: רשות האוכלוסין וההגירה.

אפרת רייטן: רשות האוכלוסין וההגירה נותנת להם את אישורי הכניסה?

גאולה צמח: ככה אני מבינה.

אפרת רייטן: אז בארץ, שוב, וזה בהקשר לשאלה של חבר הכנסת אבוטבול.

משה אבוטבול: אם כך, מפקח, אנחנו יכולים לדעת שהם יודעים בדיוק מה קורה סביב הנושא הזה עם אישורים, תווים, כל הדברים האלה?

משה אבוטבול: כי זה שני חלקים.

משה אבוטבול: יש את החלק של האישור לבוא להיכנס ארצה, בואו לעבוד, הכל בסדר, ברור.

משה אבוטבול: זה ההערכה של זה.

משה אבוטבול: אבל בגלל ההתפשטות, האם מישהו גם כן שם על זה עין?

משה אבוטבול: זה מה שחשוב לדעת.

גאולה צמח: אני מבינה שמורן מהמנהל האזרחי נמצאת איתנו בזום והיא מבקשת להתייחס.

אפרת רייטן: בבקשה, מורן?

מורן חדד: היי, שלום.

אפרת רייטן: את יכולה לעשות מעט סדר בדברים?

מורן חדד: אני אנסה.

מורן חדד: ראשית, אני מהמתפ"ש.

מורן חדד: משרד הביטחון.

מורן חדד: אני אומר בכמה מילים.

מורן חדד: אחד, יש פלסטינים שלנים בישראל ללא קשר לקורונה.

מורן חדד: הם לנים בישראל כי יש להם היתר תעסוקה שכולל לינה בפועל.

מורן חדד: כשאנחנו יצאנו לתהליך הזה של הוראת השעה זה היה באמת סביב סגר וקפסולות שישנו פה ולנו פה.

מורן חדד: ובאמת עלה, בצדק, שצריך לדאוג לזכויות של אותם עובדים שנמצאים פה בישראל.

מורן חדד: העובדים האלה גם ללא קשר לקורונה, כאמור, לנים פה.

מורן חדד: לא כולם, חלקם.

מורן חדד: והמספרים הם משתנים, כי זה בהתאם להיתר תעסוקה שאותו עובד מקבל.

מורן חדד: מה שיותר חשוב לי לומר פה בשיחה הזאת, לאור השאלות שעלו: אנחנו בקשר ישיר עם הרשות הפלסטינית.

מורן חדד: הם מעבירים לנו את הנתונים שלהם.

מורן חדד: אנחנו יודעים שיש איזה שהוא מתאם בינינו לבינם.

מורן חדד: זאת אומרת, ככל שאנחנו נמצאים בגל והמספרים אצלנו עולים ויש עדיין כניסה של ערביי ישראל לשטחים ויש תנועות, אז גם אצלם המספרים עולים.

מורן חדד: עדיין, הדברים הם בשליטה, צריך לומר.

מורן חדד: כן?

מורן חדד: אין שם איזה שהיא התפרצות שהיא לא נשלטת.

מורן חדד: הרשות משתלטת על זה.

מורן חדד: המספרים אפילו טיפה יותר נמוכים מאשר אצלנו.

מורן חדד: אבל אנחנו רואים את המספרים בעלייה, גם אצלנו וגם אצלם.

מורן חדד: ולכן כששואלים למשל את עמדתנו האם צריך להאריך את הוראת השעה הזאת, העמדה שלנו היא חיובית.

מורן חדד: היא להאריך את הוראת השעה, מכיוון שאנחנו מבינים שכמו שבישראל עוד חודש, עוד שבועיים, שם קוד מהיום, יכולים להחליט שהמספרים יוצאים משליטה ומתקדמים לסגר, שתהיה לנו דרך לשמור על העולם התעסוקה הפלסטינית פעיל.

מורן חדד: כי אם יהיה סגר והם לא יוכלו להיכנס, אז אנחנו פוגעים משמעותית בכלכלות שני הצדדים.

מורן חדד: גם המעסיקים הישראלים לא יהיה להם ידיים עובדות וגם הכלכלה הפלסטינית תינזק, כי היקף ההכנסות מעבודה בישראל הוא מאוד מאוד גבוה.

אפרת רייטן: אז אני רגע מסכמת.

אפרת רייטן: ואני לא חושבת שיש כאן איזה שהם חילוקי דעות לגבי הצורך להסדרה וכמובן הסיטואציה שנוצרה בעקבות הסגרים שהוטלו.

אפרת רייטן: והרעיון המבורך כבר באמת בואו נסדיר את הצרכים.

אפרת רייטן: הדברים הבסיסיים, שזה באמת חובה ללינה ושל ביטוח הרפואי.

אפרת רייטן: דברים שהם באמת חשובים עבור כולם.

אפרת רייטן: איפה אנחנו עומדים כרגע?

אפרת רייטן: למה זה עדיין נמצא במסגרת הוראת השעה?

אפרת רייטן: אין לך תשובה על זה גם.

מורן חדד: זאת שאלה משפטית.

אפרת רייטן: אוקיי.

אפרת רייטן: אז בסדר, תודה רבה לך.

אפרת רייטן: משרד הבריאות אם הוא נמצא איתנו?

אפרת רייטן: התייחסות של משרד הבריאות, מי נמצא בזום?

אפרת רייטן: שניים.

אפרת רייטן: מי? יש לי את צפי הלל ואת שירה עמנואל.

אפרת רייטן: כן?

שירה עמנואל: כן, אני רק אגיד שגורמי המקצוע היו פה והם בעצם על בסיס חוות הדעת שלהם נשענת ההערכה על התפשטות גל האומיקרון.

שירה עמנואל: ועל איזה שהוא חשש לסגר.

שירה עמנואל: למרות שאני גורם משפטי, אבל אני מבינה שכרגע זה לא המדיניות שאליה הולכים.

שירה עמנואל: אבל יכול להיות.

שירה עמנואל: ולכן צריך את הכלי הזה.

שירה עמנואל: וזו העמדה של משרד הבריאות.

אפרת רייטן: שכל זמן שמרחפת הסכנה או החשש או האפשרות להטלת סגר, מבחינת

אפרת רייטן: כם הכלי הזה צריך לקבל ארכה.

שירה עמנואל: עכשיו זה באמת בגל הנוכחי זו תחושה שממשית.

אפרת רייטן: למה?

אפרת רייטן: כי אצלכם במשרד הבריאות כבר יש סנריו של סגר?

שירה עמנואל: לא, אני גורם משפטי.

שירה עמנואל: אני לא זה.

אפרת רייטן: אני פשוט מנסה להבין.

שירה עמנואל: ממה ששמעתי מגורמי המקצוע, כרגע עם התפשטות האומיקרון זה כלי שצריך שיהיה בארסנל.

שירה עמנואל: וככל שיהיה צורך יעשו בו שימוש, בכלי שהצו מאפשר.

אפרת רייטן: ומבחינתכם, הנתונים שאתם מקבלים, תומכים, שוב אני אשאל את זה אבל בדרך אחרת.

אפרת רייטן: באפשרות שכן יהיו כאן כלים יותר מאסיביים להתמודדות עם גל האומיקרון?

שירה עמנואל: יכול להיות.

שירה עמנואל: אני יכולה לנסות לבקש מגורמי המקצוע לעלות.

שירה עמנואל: אבל זאת הייתה העמדה שהועברה אליי.

שירה עמנואל: כל עוד קיים חשש כזה.

אפרת רייטן: עמדה שלכם לגבי הוראת קבע או הוראת שעה?

שירה עמנואל: לא, לא ידוע לי שהעברנו עד עכשיו עמדה בנושא.

אפרת רייטן: אין לכם עמדה בנושא.

שירה עמנואל: כרגע לא.

אפרת רייטן: טוב.

אפרת רייטן: משרד המשפטים ואחרי זה אנחנו נעבור להצבעה.

אפרת רייטן: רשות האוכלוסין גם רוצים?

אפרת רייטן: אין בעיה.

אפרת רייטן: משרד המשפטים?

אפרת רייטן: יש לנו את לינא סאלם, עורכת הדין.

לינא סאלם: אני מתנצלת שאני בלי מצלמה, אני חולה בבית.

אפרת רייטן: תהיי בריאה קודם כל.

לינא סאלם: תודה רבה.

לינא סאלם: אני עושה בדיקת קורונה היום.

לינא סאלם: אני רק רוצה לחדד פה.

לינא סאלם: עלו שתי נקודות.

לינא סאלם: מדובר כאן בהוראת שעה שהיא לא נותנת מענה לאוכלוסייה שלנה כאן.

לינא סאלם: אם זה בעבודה שמחייבת בעצם עבודה בלילה וזה לא בהכרח אומר שהם לנים כאן.

לינא סאלם: כי יכול מאוד להיות שבבוקר הם חוזרים לרשות.

לינא סאלם: בין הסיטואציה שלגביה בעצם הוראת השעה מלכתחילה התחילה.

לינא סאלם: זה התחיל, אגב, בהוראה על סגר בסביבות מרץ, 18 במרץ 2020.

לינא סאלם: משם התקדמנו - - - היה בעצם את הוראת השעה הזאת.

לינא סאלם: עכשיו, היא גם הוארכה בתקופה של פיזור הכנסת באופן אוטומטי.

לינא סאלם: וזה לא באמת במאה אחוז נכון להגיד שיש פה מחדל בזה שלא הופכים את ההוראה לקבועה.

לינא סאלם: כי היא בעצם גם כפופה לזה שמדובר במצב חירום.

לינא סאלם: אם יושבת ראש הוועדה תסתכל בעצם על הנוסח, הנוסח הזה בעצם בא ואומר כל עוד חוק החירום עדיין בתוקף.

לינא סאלם: זה סופר קריטי בעצם לדיון.

לינא סאלם: עכשיו, אני עדיין, אני רק רוצה להגיד, יכול מאוד להיות שבזמן הזה, בזמן שמשרד הכלכלה בוחן את האופציה - - -

אפרת רייטן: רגע, תנסי רגע לשפר, אנחנו לא שומעים אותך.

לינא סאלם: סליחה, אני מתנצלת.

לינא סאלם: שומעים אותי יותר טוב?

אפרת רייטן: בואי ננסה.

לינא סאלם: אוקיי.

לינא סאלם: עכשיו שומעים אותי יותר טוב?

אפרת רייטן: כן, כן, בואי תדברי.

לינא סאלם: אני אומרת, אני מבינה שיש עבודה של משרד הכלכלה לבחון בעצם ללא שום קשר הוראה ספציפית בחוק שתבטל את הפטור של המעסיקים, של העובדים מהאזור והלנה שלהם.

לינא סאלם: וזה יכול באמת לייתר את הוראת השעה הזאת.

לינא סאלם: אבל בהוראת השעה הזאת יש לזכור, היא נועדה לתקופת הקורונה.

לינא סאלם: מעצם היותה כזאת היא בעצם זמנית.

אפרת רייטן: אבל זה לא מדויק.

אפרת רייטן: כי משעה שרוצים לחוקק את חוק הסמכויות המיוחדות ועוד חוקים אחרים שהם חוקי קבע, אז לבוא ולהגיד על חוקים מסוימים זה קבע ועל זה, בגלל שזה קורונה, זה זמני, יש פה איזה חוסר הלימה בין הדברים.

אפרת רייטן: או שאנחנו מתייחסים למצב כזה של סגר ומדינת ישראל יודעת שאז יש לה אחריות לדאוג ללינה ולדאוג לביטוח בריאות, את החובות האלה.

אפרת רייטן: ולא כל פעם מחדש לבוא ולחוקק את זה.

אפרת רייטן: שוב אני לא מצליחה להבין את ההיגיון.

לינא סאלם: אז אני רק רוצה לחדד.

לינא סאלם: יושבת ראש הוועדה צודקת במובן זה שיש שתי נקודות נפרדות.

לינא סאלם: יש את הנקודה בנוגע לזה שעצם זה שבוחנים את האפשרות להפוך את חוק סמכויות מיוחדות להתמודדות עם נגיף הקורונה כהוראה קבועה, אז יש גם לתת בעצם להוראות שעה נוספות שהן גם תלויות בו.

לינא סאלם: גם מעמד קבוע.

לינא סאלם: ועל זה באמת (הפרעות בשידור הזום) לבחון את זה.

לינא סאלם: וזה ללא ספק כיוון אחד מאוד מאוד רצוי ונכון.

לינא סאלם: יש את ההיבט השני, שהוא בעצם עליו דיברו.

לינא סאלם: שזה בעצם לבחון הסדר קבוע לאלה שלנים בישראל.

לינא סאלם: אבל אלה שלנים בישראל הם בכלל ללא שום קשר לקורונה.

לינא סאלם: אוקיי?

לינא סאלם: לכן הוראת השעה גם לא חלה עליהם בתקופה הזאת.

לינא סאלם: כי הוראת השעה הזאת נועדה אך ורק במידה ויש סגר.

אפרת רייטן: ברור, ברור.

לינא סאלם: אז מה שיושבת ראש הוועדה מתכוונת, אני מאוד מסכימה איתה.

נעה בן שבת: לינא, אם אני מבינה נכון את מה שאת אומרת, את אומרת שכאשר מסבירה לנו שירי לב-רן שההוראה הזאת היא משמעותית לעוד עובדים, לעשרות אלפי עובדים שקיבלו פה היתרי לינה בישראל וההוראה הזאת רלוונטית להם - את אומרת היא לא רלוונטית להם, בגלל שהם לא עומדים בתנאים המקדמיים, שהם נכנסו בגלל הקורונה או שצריכים ללון בגלל הקורונה.

נעה בן שבת: זה מה שאת אומרת?

לינא סאלם: את צודקת לחלוטין.

לינא סאלם: אוקיי?

לינא סאלם: מה שאני בעצם אומרת, יש להבחין.

לינא סאלם: הוראת השעה הזאת מלכתחילה מותנית בזה שמוטל סגר בעקבות הקורונה.

לינא סאלם: והיא לא חלה על אלה שלנים באופן קבוע.

לינא סאלם: יש לבדוק באיזה מקרים הם לנים ומה בדיוק תנאי הלינה שלהם.

לינא סאלם: זה דיון נפרד.

לינא סאלם: לא בטוח בכלל לאיזה מסקנה תגיע זרוע עבודה.

לינא סאלם: היא צריכה גם לעשות את השיח הזה עם רשות אוכלוסין, אם מתפ"ש, עם כל הגורמים.

לינא סאלם: וזה שיח נפרד מאשר הוראת השעה הזאת.

נעה בן שבת: רגע, אבל איפה את רואה, בעצם כשאנחנו אומרים "הוראות סעיף זה", אני מסתכלת על מה אומרת ההוראה בחוק.

נעה בן שבת: "הוראות סעיף זה יחולו בשינויים המפורטים לגבי עובד שפרק ו' לחוק יישום ההסכם" וכו', "חל עליו ושוהה בישראל כדין, בהיתר שהייה למטרת עבודה".

נעה בן שבת: זאת אומרת, ההוראות עצמן חלים גם על העובדים האלה.

נעה בן שבת: זה נכון שמטרת הוראת השעה הייתה לחול כל זמן שיש את ההסדר של הקורונה.

נעה בן שבת: אבל בתוך הסעיף עצמו אין הבחנה בין מי ששוהה בגלל הקורונה למישהו שלא שוהה בגלל הקורונה.

לינא סאלם: לא.

לינא סאלם: כל התנאי של הסעיף הזה הוא בעצם שמוטל סגר בשל הקורונה.

נעה בן שבת: לא, אבל זה לא כתוב בסעיף.

לינא סאלם: לא, לא, זה מופיע בתחילת הסעיף.

נעה בן שבת: כתוב "רשאי להאריך בצו את התקופה האמורה, בתקופות נוספות, כל עוד עומדת בתוקפה הכרזה על מצב חירום בשל נגיף הקורונה".

נעה בן שבת: אפשר להאריך את זה אם יש את ההכרזה.

נעה בן שבת: אבל למעשה ההוראות של הסעיף יכולות לחול גם על עוד אוכלוסיות, בתקופה הזאת.

לינא סאלם: לא, הארכת הצו לא משנה את המהות.

לינא סאלם: הצו הזה בעצם נכנס לתוקף רק בתקופה של הסגר, כמו שדובר בדיון הקודם.

נעה בן שבת: נכון.

נעה בן שבת: אבל עדיין, זה לא נכנס לתוקף רק בתקופה של הסגר.

נעה בן שבת: זה אני לא רואה.

אפרת רייטן: אין לזה התייחסות.

אפרת רייטן: זה אולי הרציונל, אבל זה לא נמצא שם.

אפרת רייטן: מה שהקריאה היועצת המשפטית הם דברים שונים.

לינא סאלם: אני מעדיפה, בגלל שזה בעצם תיקון חקיקה של זרוע העבודה, שזרוע העבודה יציגו את הדברים.

לינא סאלם: ואם צריך, אז אני אשמח להשלים.

נעה בן שבת: לפי מה שאני מבינה, אני מסכימה עם לינא שאומרת המקור של הוראת השעה הייתה בגלל הקורונה, בגלל הסגרים.

נעה בן שבת: זה היה המקור של ההוראה וזה אמנם כך.

נעה בן שבת: אבל אני חושבת שכשההוראה חלה, היא יכולה לחול על עוד עובדים.

נעה בן שבת: כמו שאמרה קודם שירי לב-רן, כך אני קוראת את זה.

אפרת רייטן: על עוד עובדים שנמצאים בסגר.

נעה בן שבת: לא בסגר.

נעה בן שבת: שנמצאים בישראל ולנים בהיתר בישראל.

נעה בן שבת: עוד עובדים פלסטינים מהרשות הפלסטינית, שנמצאים בהיתר בישראל ולנים בהיתר בישראל.

נעה בן שבת: ככה אני מבינה כל עוד ההוראה חלה.

אפרת רייטן: אבל בתקופות חירום.

אפרת רייטן: בדיוק, בתקופה שנכנסת להגדרה הזאת.

נעה בן שבת: ההוראה יכולה להיות מוארכת רק כל עוד עומדת בתוקפה הכרזה על מצב חירום והיא כרגע עומדת בתוקפה.

נעה בן שבת: אז אפשר להאריך אותה.

נעה בן שבת: אבל ברגע שהיא חלה, היא יכולה גם לחול על עוד עובדים.

גאולה צמח: לא.

גאולה צמח: אבל היא חלה רק על העובדים שנאלצים ללון בישראל בעקבות סגר.

נעה בן שבת: אז זה אם תוכלי להסביר לי איפה.

אפרת רייטן: או יותר נכון להפנות אותה.

גאולה צמח: בהוראת החוק, נכון, אין את האמירה "סגר" ואין את התנאי.

גאולה צמח: אבל זה היה הרציונל של הוראת השעה.

גאולה צמח: וזה גם הרציונל בצו.

גאולה צמח: וזה מה שאנחנו רושמים במפורש בדברי הסבר כשאנחנו מפרסמים את הצו להארכת הוראת השעה.

נעה בן שבת: פשוט אני אסביר לך איך זה נראה ממה שאני מבינה.

נעה בן שבת: אתם בעצם אומרים זה לא חל היום.

נעה בן שבת: שירי לב-רן אומרת זה חל על עשרות אלפי עובדים, לכן אנחנו מבקשים להחיל את זה.

נעה בן שבת: את אומרת בעצם אין היום עובדים, כי אין סגר.

גאולה צמח: לא, היא לא התכוונה שזה חל עכשיו על עשרות אלפי עובדים.

נעה בן שבת: אז אנחנו מנסים להבין מה התמונה האמיתית?

גאולה צמח: היא התכוונה שאנחנו גילינו שיש לא מעט עובדים שמקבלים היתרי לינה ושהם נמצאים בישראל ולא שבעצם הוראת השעה חלה עליה.

אפרת רייטן: אני מבקשת לסכם.

אפרת רייטן: אתה רוצה לומר משהו חבר הכנסת מרעי?

אפרת רייטן: בחצי מילה.

מופיד מרעי: כן.

מופיד מרעי: אחד, זה עולה עוד פעם וכמעט בכל דיון.

מופיד מרעי: הבעיה היא פיקוח.

מופיד מרעי: יש החלטה, יש חקיקה, יש הארכת צו שעה.

מופיד מרעי: מה קורה עם הפיקוח?

מופיד מרעי: תמיד אנחנו נתקעים בזה.

אפרת רייטן: אין לנו שום התייחסות לפיקוח, נכון.

מופיד מרעי: גם אין תשובות.

מופיד מרעי: אני מבקש שלהבא יבואו עם תשובות.

מופיד מרעי: עובדים מהרשות הפלסטינית נמצאים כל הזמן כאן.

מופיד מרעי: ברגע שיוחלט על ידי שר הביטחון שיש סגר, בגלל הקורונה, אז התקנה או צו השעה יחול עליהם.

מופיד מרעי: זה מה שאני מבין.

מופיד מרעי: כי הם קיימים, הם עובדים פה והם לנים פה אצלנו.

מופיד מרעי: ואז מה שנשאר, יש צו בהוראת שעה.

מופיד מרעי: צריך לפקח.

אפרת רייטן: חד משמעית.

אפרת רייטן: לגבי הפיקוח עצמו אני לא חושבת שיש לכם עוד משהו להוסיף, כי אין פיקוח כרגע, כי אין סגר ואין עובדים.

אפרת רייטן: אבל העניין הזה, כמו שאומר חבר הכנסת מרעי, עלה בדיונים הקודמים שנתבקשנו להאריך את הוראת השעה בפעם הראשונה ובפעם השנייה.

אפרת רייטן: אני רוצה להגיע להצבעה.

אפרת רייטן: אבל שוב אני אחזור על הדברים שאמרתי.

אפרת רייטן: כמו שגם אמרתי למשרד הכלכלה, משפטים וכל מי שאנחנו דיברנו, והבריאות.

אפרת רייטן: אנחנו מבקשים, הוועדה מוציאה מכאן את הדרישה שלה שלפעם הבאה גם מבחינת הנוסח והדברים שדיברנו עליהם כרגע והיועצת המשפטית העירה.

אפרת רייטן: וגם מבחינת הנתונים שנדרשים.

אפרת רייטן: וכך ביקשנו מכם לדעתי גם בפעם הקודמת, לגבי הדיון של הוראת קבע או הוראת שעה.

אפרת רייטן: וכפי שאתם אומרים, אתם גם עובדים על כך.

אפרת רייטן: אז לפעם הבאה, ברגע שזה יפוג, שזה בעוד שלושה חודשים, אנחנו מבקשים לקבל את הנתונים בצורה מסודרת ומעצבנת, חבר הכנסת אבוטבול.

אפרת רייטן: גם מעצבנת.

אפרת רייטן: תמיד.

משה אבוטבול: היית חייבת לעשות את זה?

אפרת רייטן: כן.

משה אבוטבול: אז המילה האחרונה נשארת אצלי אם כך.

משה אבוטבול: טוב, אני מקווה שכל אחד יחזור למקומו הנכון.

נעה בן שבת: נקרא את הצו?

אפרת רייטן: כן, חייבים לקרוא את הצו.

משה אבוטבול: גב' אפרת, אני מקווה שכל אחד יחזור למקומו הנכון.

אפרת רייטן: אני לא יודעת, אני נמצאת במקומי הנכון.

משה אבוטבול: אני חושב שגם אני במקומי הנכון.

משה אבוטבול: אבל אני איאבק לומר כשאני חושב שאני עוזר לאחרים.

משה אבוטבול: זה לא עניין אישי שלי.

אפרת רייטן: אין בעיה.

אפרת רייטן: אני אומרת, הנה, גם אותם אני מעצבנת.

משה אבוטבול: כראש רשות אליו פניתי, כי הוא ראש רשות והוא יודע טוב מאוד כמה שזה חשוב.

אפרת רייטן: הכל בסדר.

אפרת רייטן: בבקשה.

אפרת רייטן: בואו נקריא את נוסח הצו.

טליה אידלס: צו עובדים זרים (נגיף הקורונה החדש - הוראת שעה - תיקון מספר 21) (הארכת תוקף הוראת שעה), התשפ"ב-2022.

טליה אידלס: בתוקף סמכותי לפי סעיף (2) לחוק עובדים זרים (נגיף הקורונה החדש - הוראת שעה - תיקון מספר 21), התש"פ-2020, להלן החוק.

טליה אידלס: ובאישור ועדת העבודה, הרווחה והבריאות של הכנסת הנני מצווה לאמור:

נעה בן שבת: למעשה אנחנו אומרים פה, התיקון שמתבקש מהנסיבות, ודיברנו על זה גם בדיונים קודמים.

נעה בן שבת: שכיוון שהוראת השעה הקודמת כבר פקעה אז התוקף של ההוראה החדשה היא מיום פרסומו של הצו, כיוון שנוצר איזה שהוא פער של זמנים.

נעה בן שבת: ועד תום שלושה חודשים ממועד הוראת השעה הקודמת.

אפרת רייטן: טוב.

אפרת רייטן: אז אנחנו עוברים להצבעה.

אפרת רייטן: בעד נוסח הצו שירים את ידו.

אפרת רייטן: שניים.

אפרת רייטן: נמנעים?

אפרת רייטן: אין.

אפרת רייטן: נגד? אין.

אפרת רייטן: אז נוסח הצו עבר כפי שהוא.

אפרת רייטן: בעד – 2

אפרת רייטן: נמנעים – 0 הצו אושר

אפרת רייטן: כאמור, אני מבקשת לקבל בפעם הבאה, ככל שתרצו להאריך את הוראת השעה הזאת, את הנתונים הרלוונטיים ואת התוצאה של הבדיקות שלכם לגבי הקביעה להוראת קבע.

אפרת רייטן: תודה רבה.

אפרת רייטן: הדיון הזה ננעל.